Prunus cerasus
Lo guindolièr o agriotièr,  (Prunus cerasus) es un arbre fruchièr del genre Prunus, familha de las Rosaceae. Es cultivat per sos fruches, las agriòtas/griòtas, guindas, guindolas, guindolhs gasc., guinhas o moretas gasc.

Sinonims 

 (=) Cerasus vulgaris Mill.
 (=) Prunus vulgaris Schur
 Prunus marasca (Host) Rchb. [≡ Prunus cerasus var. marasca]
 Prunus semperflorens Ehrh. [≡ Prunus cerasus var. semperflorens]

Etimologia 
L'apellacion cererièr agre es justificada, car lo tèrme agriòta o griòta deriva precisament de agre.

Descripcion 

Lo Prunus cerasus es un arbrilhon, que despassa rarament 8 mètres de nautor, a la diferéncia de l'amarovièr que pòt aténher 20 mètres.  A l'estat salvatge, es un arbrilhon que gaissa facilament, en formant de boissons dins las baranhas e e los torals. Sas brancas pus feblas que las de l'amarovièr, son espandidas o pendentas.

Lo pecol de 1-2 cm de long es fòrça pus cort que lo de l'amarovièr que fa 2-7 cm. Pòrta o pas de nectaris. Lo limbe elliptic, de 5-8 cm × 3-5 cm, a de margas finament biserruladas.

Las flors, amassadas en ombèlas de 2-4 flors, apareisson al començament de la foliacion. Son blancas e fan 2 - 2,5 cm de diamètre. A la diferéncia dels cerièrs, son autogamas. La florida a luòc en abril-mai.

Lo fruch es una drupa, de color roge viu a negre e brilhant, de 1,2 - 1,5 cm de diamètre, fòrça chucosa, de sabor acidulada, conven per las confituras e las conservas amb aigardent.

Ecologia

Origina

Utilizacion

Galariá

Nòtas

Ligams extèrns 

Prunus
Portal:Botanica/Articles ligats